ছবিসহ ভোটার তালিকা প্রণয়ন ও যাচাই-বাছাই কার্যক্রমে নির্বাচন কমিশনকে সহায়তা প্রদান , ছবিসহ ভোটার তালিকাভুক্ত ব্যক্তিদের জাতীয় পরিচয়পত্র প্রদান, ছবিসহ ভোটার তালিকা ও জাতীয় পরিচয়পত্র সংশোধনের জন্য PERP প্রকল্পে আবেদন করার পর আবেদনপত্রে প্রদত্ত তথ্যের তদন্তের জন্য যে সকল আবেদনপত্র উপজেলা নির্বাচন অফিসে প্রেরণ করা হয় সেগুলোর ব্যাপারে তদন্ত করা এবং তদন্ত শেষে তদন্ত রিপোর্ট মতামতসহ জেলা নির্বাচন অফিসারের মাধ্যমে PERP প্রকল্পে ফেরত পাঠানো, ছবিসহ ভোটার তালিকায় বিদ্যমান নির্বাচনী এলাকা/ ক্ষেত্রমত ভোটার এলাকা হতে অন্য নির্বাচনী এলাকা/ ক্ষেত্রমত ভোটার এলাকায় নাম অন্তর্ভুক্তির জন্য PERP প্রকল্পে আবেদন করার পর আবেদনপত্রে প্রদত্ত তথ্যের তদন্তের জন্য যে সকল আবেদনপত্র উপজেলা নির্বাচন অফিসে প্রেরণ করা হয় সেগুলোর ব্যাপারে তদন্ত করা এবং তদন্ত শেষে তদন্ত রিপোর্ট মতামতসহ জেলা নির্বাচন অফিসারের মাধ্যমে PERP প্রকল্পে ফেরত পাঠানো, জাতীয় পরিচয়পত্র হারিয়ে গেলে ডুপ্লিকেট কার্ড পাওয়ার উপায় সম্পর্কে তথ্য দিয়ে সহায়তা করা, প্রবাসীরা (বাংলাদেশে আসা সাপেক্ষে) ছবিসহ ভোটার তালিকায় নিবন্ধন করার জন্য উপজেলা নির্বাচন অফিসে উপস্থিত হলে তাকে নিবন্ধন ফরম প্রদান, ফরম পূরনে সহায়তা করা এবং ফরমে প্রদত্ত তথ্যাদির ব্যাপারে তদন্ত করা, তদন্ত প্রতিবেদন তৈরি করে মতামতসহ জেলা নির্বাচন অফিসারের মাধ্যমে PERP প্রকল্পে পাঠানো (উল্লেখ্য PERP প্রকল্প অফিসে ছবি তোলা, ডিজিটাল ফিঙ্গার প্রিন্টের ছাপ, ডিজিটাল স্বাক্ষর নেওয়ার কাজ সম্পন্ন করা হয় ), চূড়ান্ত ভোটার তালিকা জনসাধারণের চাহিদা মোতাবেক আবেদনের প্রেক্ষিতে প্রদর্শন করা ও প্রয়োজন অনুসারে ভোটার নম্বর সরবরাহ করা, কী কী যোগ্যতা থাকলে জাতীয় পরিচয়পত্র পাওয়া যেতে পারে/ভোটার তালিকায় নাম অন্তর্ভুক্ত করা যেতে পারে, জাতীয় পরিচয়পত্র থাকলে কী কী নাগরিক সুবিধা পাওয়া যেতে পারে ইত্যাদি ব্যাপারে জনসাধারণকে পরামর্শ প্রদান করা, ছবিসহ ভোটার তালিকা প্রণয়নের উদ্দেশ্যে তথ্য সংগ্রহকারী ও সুপারভাইজার নিয়োগদান ও প্রশিক্ষণ প্রদান করা, জাতীয় সংসদ ও স্থানীয় সরকার নির্বাচনের সময় নির্ধারিত ফি-এর মাধ্যমে ছবিছাড়া ভোটার তালিকার সিডি সরবরাহ করা, ভোট গ্রহণের নিমিত্ত ভোটকেন্দ্র স্থাপন এবং জনসাধারণকে অবহিতকরণ, জনসাধারণকে নির্বাচনের আইন, বিধি-বিধান সম্পর্কে অবহিত করা, বিভিন্ন নির্বাচনের পূর্বে বিধিমালা মোতাবেক ভোটগ্রহণকারী কর্মকর্তাদের নিয়োগদান/নিয়োগ দানে সহায়তা করা ও উপজেলার সুবিধাজনক স্থানে ভোটগ্রহণকারী কর্মকর্তাদের প্রশিক্ষণ প্রদান/ প্রশিক্ষণ প্রদানে সহায়তা করা, বিভিন্ন নির্বাচনের ফলাফল সংগ্রহ এবং প্রেরণ সংক্রান্ত ব্যবস্থা গ্রহণ করা, জাতীয় সংসদ নির্বাচনের উদ্দেশ্যে নির্বাচনী এলাকার সীমানা নির্ধারণের তথ্যাদি সংগ্রহ করা, স্থানীয় ও জাতীয় পর্যায়ের সকল নির্বাচনে রিটার্নিং অফিসারকে সহায়তা প্রদান করা, অফিসের প্রশাসনিক ও আর্থিক কার্যক্রম পরিচালনা করা এবং নির্বাচন কমিশন কর্তৃক বিভিন্ন সময়ে প্রদত্ত দায়িত্ব পালন করা। উল্লেখ্য, উপজেলা নির্বাচন অফিসারগণ উপজেলা পরিষদ নির্বাচনে সহকারী রিটার্নিং অফিসার, পৌরসভা নির্বাচনে সহকারী রিটার্নিং অফিসার এবং ইউনিয়ন পরিষদ নির্বাচনে রিটার্নিং অফিসার হিসেবে দায়িত্ব পালন করে থাকেন।